ОБЩИНСКИ СЪВЕТ–КОТЕЛ

РЕШЕНИЕ

№ 67
	
28.02.2020 г.

За откриване на процедура за определяне на съдебни заседатели за Районен съд Котел с мандат 2020г.-2024г., за попълване на списъка на кандидатите до определения от Общото събрание на съдиите от Окръжен съд-Сливен брой

На основание чл. 21, ал. 1, т. 1 и т. 23 от Закона за местното самоуправление и местната администрация, чл.68е от Закона за съдебната власт, § 73 от Закона за изменение и допълнение на Закона за съдебната власт, ДВ бр.11 от 07.02.2020г. и чл. 8, ал.1 от Наредба № 7 от 28.09.2017 г. за съдебните заседатели на Висшия съдебен съвет, и във връзка с искане с изх. № РД-11-374/20.02.2020г. и.ф. Административен ръководител-Председателя на Окръжен съд – Сливен, 

ОБЩИНСКИ СЪВЕТ

РЕШИ:

I. Общински съвет – Котел открива процедура за определяне на съдебни заседатели за Районен съд Котел с мандат 2020г.-2024г., за попълване на списъка на кандидатите до определения от Общото събрание на съдиите от Окръжен съд-Сливен брой от 22 (двадесет и двама) при следните правила:
	Всеки кандидат за съдебен заседател трябва да отговаря на изискванията на чл. 67, ал. 1 и ал. 3 от Закона за съдебната власт, а именно:
	1. Да е дееспособен български гражданин, който:
	- е на възраст от 21 до 68 години;
	- има настоящ адрес в общината, която попада в рамките на съдебния район на съда, за който кандидатства;
	- има завършено най-малко средно образование;
	- не е осъждан за умишлено престъпление, независимо от реабилитацията;
	- не страда от психични заболявания.
	2. Съдебен заседател не може да бъде лице, което:
	- е съдебен заседател в друг съд;
	- е общински съветник от съдебния район, за който е избран;
	- участва в ръководството на политическа партия, коалиция или организация с политически цели.
	- работи в съд, прокуратура, следствени органи, Министерство на вътрешните работи или други органи от системата национална сигурност, намиращи се в съдебния район, за който е избран.
	II. Утвърждава образци на документи както следва:
	- Заявление за кандидатстване за съдебен заседател (Приложение №1);
	- Писмено съгласие по чл. 68, ал. 3, т. 7 от ЗСВ (Приложение № 2);
	- Декларация за липса на обстоятелства по чл. 67, ал. 3 от ЗСВ (Приложение № 3).
	III. В срок до 23 март 2020г. (включително) кандидатите за съдебни заседатели подават в деловодството на Общински съвет – Котел, сградата на Общинска администрация гр. Котел, пл. “Възраждане“, № 1, всеки работен ден от 8:00 до 17:00 часа, заявление за кандидатстване за съдебен заседател (Приложение №1), ведно със следните документи:
	- подробна автобиография, подписана от кандидата;
	- нотариално заверено копие от диплома за завършено образование;
	- медицинско удостоверение, че лицето не страда от психическо заболяване;
	- данни за контакт на две лица, към които общинският съвет да се обръща за препоръки;
	- мотивационно писмо;
	- писмено съгласие (Приложение №2);
	- декларация за липса на обстоятелства по чл. 67, ал. 3 от ЗСВ (Приложение №3);
	- документ за извършена проверка по реда на Закона за достъп и разкриване на документите и за обявяване на принадлежност на български граждани към Държавна сигурност и разузнавателните служби на Българската народна армия, ако са родени преди 16 юли 1973г.
	IV. Създава временна комисия (ВК) за провеждане на процедурата по избор на съдебни заседатели, в следния състав: 
	Председател: Тошко Врачев
	Членове: Иво Костов
	Димо Христев
	Ширин Балканлъ
	Велин Георгиев
	V. Възлага на Времената комисия:
	1. Да извърши проверка на документите на кандидатите, подали заявления за съдебни заседатели за Районен съд – Котел и да изготви списък на допуснатите до участие кандидати;
	2. Да установи служебно обстоятелство по чл. 67, ал. 1, т. 4 от Закона за съдебната власт на подалите документи за съдебни заседатели, както и да изиска от председателя на Районен съд- Котел списък на съдебните заседатели, които са били два последователни мандата в същия съд, с оглед проверка на обстоятелствата по чл. 69, ал. 2 от Закона за съдебната власт.
	3. Да публикува на интернет страницата на Община Котел, раздел Общински съвет, най-малко 14 (четиринадесет дни) преди датата на изслушването по чл. 68а от Закона за съдебната сласт, списъка на допуснатите до участие кандидати, заедно с техните автобиографии, мотивационни писма, препоръки и документи по чл. 68, ал. 3, т. 9 от Закона за съдебната власт.
	4. Да проведе изслушване на кандидатите при спазване на изискванията на чл. 68а, ал. 1 – 3 от Закона за съдебната власт, да изготви протокол от изслушването и състави окончателен доклад за одобрените кандидати, които да публикува на интернет страницата на Община Котел, и внесе в Общински съвет в седемдневен срок преди гласуването.
	VI. Възлага на Председателя на Общински съвет-Котел да обяви откриването на процедурата за попълване на списъка на кандидатите за съдебни заседатели за Районен съд Котел с мандат 2020г.-2024г. и правилата за нейното провеждане на интернет страницата на Община Котел, раздел Общински съвет, местната кабелна телевизия, местното радио, както и на информационното табло на площад „Възраждане“ в близост до сградата на община Котел.
	На основание чл.60, ал.1 от АПК допуска предварително изпълнение на настоящото решение, с оглед защита на особено важни обществени интереси, свързани с осигуряването на съдебни заседатели, необходими за обезпечаване работата на Районен съд-Котел, при съобразяване на сроковете, предвидени в ЗСВ.

